PATVIRTINTA

Gimnazijos direktoriaus

2021 m. vasario 9 d.

įsakymu Nr. V- 59

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS IKIMOKYKLINIO UGDYMO ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Privalomo ikimokyklinio ugdymo nustatymo ir skyrimo tvarkos aprašas (toliau – Aprašas) reglamentuoja privalomo ikimokyklinio ugdymo nustatymą, skyrimą ir finansavimą.

2. Privalomas ikimokyklinis ugdymas gali būti teikiamas vaikui nuo gimimo iki 6 metų (kol bus pradėtas teikti priešmokyklinis ugdymas).

3. Apraše vartojamos sąvokos atitinka Lietuvos Respublikos švietimo įstatyme (Žin., 1991, Nr. 23-593; 2011, Nr. 38-1804) ir kituose teisės aktuose vartojamas sąvokas.

**II. PRIVALOMO IKIMOKYKLINIO UGDYMO**

**NUSTATYMAS IR SKYRIMAS**

4. Privalomo ikimokyklinio ugdymo nustatymą ir skyrimą gimnazijos teritorijoje gyvenantiems vaikams organizuoja gimnazijos direktorius.

5. Privalomas ikimokyklinis ugdymas skiriamas vaikui, kuris auga šeimoje, įrašytoje į socialinės rizikos šeimų apskaitą ir:

5.1. nėra ugdomas pagal ikimokyklinio ugdymo programą.

6. Privalomas ikimokyklinis ugdymas taip pat gali būti skiriamas vaikui, kuris ugdomas namuose (neįrašytas į ikimokyklinio ugdymo įstaigos vaikų sąrašus) arba yra įrašytas į ikimokyklinio ugdymo įstaigos sąrašus, bet dėl nepateisinamų priežasčių jos nelanko vadovaujantis šiais kriterijais:

6.1. tėvai (globėjai) stokoja socialinių įgūdžių ir (ar) pozityvios tėvystės įgūdžių;

6.2. vaikui nustatytas neįgalumas ir (ar) specialieji ugdymosi poreikiai ir vaiko tėvai (globėjai) nesudaro sąlygų tenkinti vaiko specialiuosius ugdymosi poreikius;

6.3. vaiko tėvai (globėjai) yra piniginės socialinės paramos gavėjai pagal Piniginės socialinės paramos nepasiturintiems gyventojams įstatymą (Žin., 2003, Nr. 73-3352; 2011, Nr. 155-7353) ir nesudaro sąlygų tenkinti vaiko socialinių, kultūrinių ir pažintinių poreikių;

6.4. vaiko tėvai (globėjai) išgyvena sunkumus (vienas iš tėvų (globėjų) ar abu yra netekę darbo; vienas iš tėvų (globėjų) ar abu išvykęs (išvykę) į užsienį; įvyko ar vyksta skyrybų procesas; vienas iš tėvų (globėjų) ar abu įrašytas (įrašyti) į ieškomų, dingusių žmonių sąrašus; vienam iš tėvų (globėjų) nustatyta kitų sveikatos sutrikimų, dėl kurių nesudaromos sąlygos vaikui tenkinti jo prigimtinių, kultūrinių, socialinių ir pažintinių poreikių ir kt.), dėl kurių netenkinami vaiko prigimtiniai, kultūriniai, socialiniai ir pažintiniai poreikiai.

7. Gimnazijos socialinis pedagogas surenka privalomo ikimokyklinio ugdymo poreikį įrodančius dokumentus (vaiko gimimo liudijimo kopiją; Lietuvos Respublikos sveikatos apsaugos ministro 2004 m. gruodžio 24 d. įsakymu Nr. V-951 (Žin., 2004, Nr. 3-33) patvirtintą Vaiko sveikatos pažymėjimą (formą F027/1a), jei yra nustatyti specialieji vaiko ugdymosi poreikiai – mokyklos vaiko gerovės komisijos arba pedagoginės psichologinės tarnybos ar švietimo pagalbos tarnybos pažymą dėl specialiųjų ugdymosi poreikių pirminio (pakartotinio) įvertinimo; pažymą apie šeimos pajamas; pažymą (pažymas) iš darbo biržos, jei tėvas, motina (globėjas (globėjai)) nedirba; neįgalumą patvirtinančius ir kitus dokumentus) (toliau – Dokumentai).

8. Gimnazija parengia rekomendaciją ir teikia savivaldybės administracijos vaiko gerovės komisijai (toliau – Komisija) dėl privalomo ikimokyklinio ugdymo nustatymo ir skyrimo.

11. Komisija, vadovaudamasi Aprašo 6 ir 7 punktais:

11.1. gavusi gimnazijos rekomendaciją ir Dokumentus, organizuoja Komisijos posėdį, į kurį raštu kviečia ir vaiko tėvus (globėjus);

11.2. nustato privalomą ikimokyklinį ugdymą;

11.3. teikia siūlymų savivaldybės administracijos direktoriui dėl:

11.3.1. privalomo ikimokyklinio ugdymo skyrimo, trukmės (kiek valandų per dieną (parą) ir laikotarpio (iki 6 mėnesių, 1 metų ar kitokio);

12. Savivaldybės administracijos direktorius skiria privalomą ikimokyklinį ugdymą.

13. Paskirtas vaikui privalomas ikimokyklinis ugdymas pradedamas teikti per penkias darbo dienas nuo savivaldybės administracijos direktoriaus sprendimo priėmimo dienos.

**III. PRIVALOMO IKIMOKYKLINIO UGDYMO**

**FINANSAVIMAS**

14. Privalomas ikimokyklinis ugdymas finansuojamas iš valstybės biudžeto vadovaujantis Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2019 m. gruodžio 5 d. nutarimu Nr. XIII-2606 ( Žin., 2020, Nr. 57-2040; 2019, Nr. 158-7134), savivaldybių biudžetų, rėmėjų ir kitų lėšų.

SUDERINTA

Gimnazijos tarybos posėdyje

2021-02-03-, protokolas Nr. 2